Source: https://docplayer.sk/185999878-V%C5%A1eobecne-z%C3%A1v%C3%A4zn%C3%A9-nariadenie-obce-bobrovec-%C4%8D-8-2017-o-nakladan%C3%AD-s-komun%C3%A1lnymi-odpadmi-a-drobn%C3%BDmi-stavebn%C3%BDmi-odpadmi-na-%C3%BAzem%C3%AD-obce-bobrovec.html
Timestamp: 2020-05-25 14:49:24+00:00
Document Index: 8801742

Matched Legal Cases: ['Čl. 1', 'Čl. 2', 'Čl. 4', 'Čl. 4', 'čl. 15', 'Čl. 4', 'Čl. 4', 'Čl. 6', 'Čl. 7', 'Čl. 7', 'Čl. 7', 'Čl. 7', 'Čl. 7', 'Čl. 8', 'Čl. 9', 'Čl. 10', 'Čl. 11', 'Čl. 12', 'Čl. 13', 'Čl. 14']

Všeobecne záväzné nariadenie Obce Bobrovec č. 8/2017 o nakladaní s komunálnymi odpadmi a drobnými stavebnými odpadmi na území obce Bobrovec - PDF Free Download
Všeobecne záväzné nariadenie Obce Bobrovec č. 8/2017 o nakladaní s komunálnymi odpadmi a drobnými stavebnými odpadmi na území obce Bobrovec
Download "Všeobecne záväzné nariadenie Obce Bobrovec č. 8/2017 o nakladaní s komunálnymi odpadmi a drobnými stavebnými odpadmi na území obce Bobrovec"
Cyril Turek
1 Všeobecne záväzné nariadenie Obce Bobrovec č. 8/2017 o nakladaní s komunálnymi odpadmi a drobnými stavebnými odpadmi na území obce Bobrovec Obec Bobrovec v zmysle 4, ods. 3, písm. g), 6, ods. 1 a 11 ods. 4, písm. g) zákona č. 369/1990 Zb. o obecnom zriadení v znení zmien a doplnkov a ustanovenia 80 ods. 5 a 7, 81 ods. 3, ods. 8 a ods. 18 písm. b) zákona č. 79/2015 Z. z. o odpadoch a o zmene a doplnení niektorých zákonov v znení zmien a doplnkov (ďalej tiež "zákon") vydáva toto Všeobecne záväzné nariadenie Obce Bobrovec o nakladaní s komunálnymi odpadmi a drobnými stavebnými odpadmi na území obce Bobrovec (ďalej tiež "nariadenie"). I. časť Úvodné ustanovenia Čl. 1 Účel a predmet odpadového hospodárstva obce 1. Účelom tohto nariadenia je upraviť nakladanie s komunálnym odpadom a drobnými stavebnými odpadmi na území obce v súlade s hierarchiou odpadového hospodárstva. 2. Nariadenie vymedzuje práva a povinnosti orgánov Obce Bobrovec (ďalej tiež obec ), pôvodcov a držiteľov odpadu v oblasti nakladania s komunálnym odpadom vrátane jeho zberu a prepravy. Podrobnosti o nakladaní sa vzťahujú na zmesový komunálny odpad a drobný stavebný odpad, biologicky rozložiteľný komunálny odpad, biologicky rozložiteľný kuchynský odpad a reštauračný odpad od prevádzkovateľa kuchyne, triedené zložky komunálnych odpadov najmä elektroodpady z domácností, odpady z obalov a odpady z neobalových výrobkov, použité prenosné batérie a akumulátory a automobilové batérie a akumulátory, veterinárne lieky a humánne lieky, jedlé oleje a tuky, objemný odpad a odpad z domácností s obsahom škodlivých látok. Nariadenie upravuje spôsob nahlasovania nezákonne umiestneného odpadu, podrobnosti prevádzkovania zberného dvora a spôsob zberu drobného stavebného odpadu. Čl. 2 Vymedzenie základných pojmov 1. Podľa zákona o odpadoch a tohto nariadenia: a) Odpadom je v zmysle 2, ods. 1 zákona hnuteľná vec alebo látka, ktorej sa jej držiteľ zbavuje, chce sa jej zbaviť alebo je v súlade so zákonom alebo osobitnými predpismi povinný sa jej zbaviť. b) Komunálne odpady (ďalej tiež KO ) v zmysle 80, ods. 1 zákona sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činností právnickej osoby alebo fyzickej osoby - podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorína, ktoré sú majetkom obce alebo v správe obce a ďalšej zelene na pozemkoch fyzických osôb. c) Drobný stavebný odpad (ďalej tiež DSO ) v zmysle 80, ods. 5 zákona je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.
2 d) Pôvodca odpadu v zmysle 4, ods. 1 písm. a) zákona je každý pôvodný pôvodca, ktorého činnosťou odpad vzniká alebo ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov. e) Držiteľ odpadu je v zmysle 4, ods. 2 zákona pôvodca odpadu alebo osoba, ktorá má odpad v držbe. f) Harmonogram zberu je harmonogram, v ktorom sú stanovené intervaly resp. dátumy na zber a odvoz odpadu. g) Triedený zber komunálnych odpadov je zmysle 80, ods. 3 zákona činnosť, pri ktorej sa oddelene zbierajú zložky komunálnych odpadov. h) Množstvový zber je zber KO, pri ktorom ich pôvodca platí poplatok za odpady vo výške, ktorá je priamo úmerná množstvu týchto odpadov vyprodukovaných pôvodcom za daný čas. i) Nakladanie s odpadom je zmysle 3, ods. 2 zákona zber, preprava, zhodnocovanie a zneškodňovanie odpadu vrátane dohľadu nad týmito činnosťami a nasledujúcej starostlivosti o miesta zneškodňovania a zahŕňa aj konanie obchodníka alebo sprostredkovateľa. j) Stojisko zberných nádob je spravidla spevnená plocha prístupná vlastníkovi, nájomcovi alebo správcovi nehnuteľnosti a vozidlám zabezpečujúcim zber a prepravu KO, ktorej umiestnenie, veľkosť a vyhotovenie sú stanovené obcou. k) Dočasné stojisko zberných nádob je plocha na dočasné umiestnenie zberných nádob za účelom zberu odpadu v deň zberu, ktorých dočasné umiestnenie na verejnom priestranstve je odsúhlasené obcou. l) Odpad s obsahom škodlivých látok (odpad s nebezpečnými vlastnosťami) je odpad označovaný ako tzv. problémové látky (napr. použité batérie a akumulátory, odpadové motorové a mazacie oleje, farbivá, chemikálie, žiarivky a iné nebezpečné odpady vznikajúce z prevádzky domácností). m) Zberná nádoba je nádoba alebo vrece určená na zber zmesového komunálneho odpadu alebo zber vytriedených zložiek komunálneho odpadu. n) Zberný dvor je zariadenie na zber komunálnych odpadov a drobných stavebných odpadov zriadené obcou a prevádzkované osobou, ktorá je zamestnancom obce. 2. Používané skratky v nariadení: BRO biologicky rozložiteľný odpad FO - fyzická osoba PO právnická osoba IBV individuálna bytová výstavba KBV komplexná bytová výstavba BaA použitá batéria alebo akumulátor ZKO zmesový komunálny odpad OZV organizácia zodpovednosti výrobcov II. časť Spoločné ustanovenia Čl V zmysle 81, ods. 1 zákona za nakladanie s KO, ktoré vznikli na území obce a s DSO, ktoré vznikli na území obce, zodpovedá obec, ak zákon neustanovuje inak. 2. Každý je povinný nakladať s odpadmi alebo inak s nimi zaobchádzať v súlade so zákonom a týmto nariadením. 3. V zmysle 12, ods. 2 zákona je každý povinný nakladať s odpadom alebo inak s ním zaobchádzať takým spôsobom, ktorý neohrozuje zdravie ľudí a nepoškodzuje životné prostredie, a to tak, aby nedochádzalo a) k riziku znečistenia vody, ovzdušia, pôdy, horninového prostredia a ohrozenia rastlín a živočíchov, b) obťažovaniu okolia hlukom alebo zápachom a
3 c) nepriaznivému vplyvu na krajinu alebo miesta osobitného významu. 4. Zakazuje sa: a) uložiť alebo ponechať KO mimo určené zberné nádoby, b) zneškodniť KO ukladaním do povrchových nádrží (napr. jám, odkalísk), vypúšťaním a vhadzovaním do vodného recipienta, c) ukladať do zberných nádob pre KO žeravý popol, výbušné predmety, toxický odpad, rádioaktívny odpad, horľavý odpad, infekčný odpad, stavebný odpad, kamenivo, vianočné stromčeky, uhynuté zvieratá, exkrementy z chovu hospodárskych zvierat, objemný odpad, chemické látky, lieky, látky znečistené olejovými a ropnými látkami a odpady vykazujúce iné chemické a fyzikálne nebezpečné vlastnosti, d) poškodzovať zberné nádoby, písať na ne a vylepovať plagáty, e) zberné nádoby preplňovať, neprimerane zhutňovať ich obsah, alebo ich zapaľovať, f) ponechať zberné nádoby so zatváracím poklopom otvorené, g) meniť zoskupenie nádob alebo ich inak premiestňovať, h) vylievať chemikálie, oleje, ropné látky a iné chemické látky s nebezpečnými vlastnosťami do kanalizačného systému obce, alebo ich zneškodňovať iným nepovoleným spôsobom, i) do zberných nádob v území obce ukladať odpady, ktoré nevznikli v území obce, j) v zmysle 13, písm. g) zákona zneškodňovať spaľovaním BRO s výnimkou prípadu, na ktorý bol vydaný súhlas podľa 97, ods. 1, písm. b) zákona, k) v zmysle 13 písm. h) zákona spaľovať KO na voľnom priestranstve a vo vykurovacích zariadeniach v domácnosti, l) znemožňovať odvoz KO, resp. iného odpadu parkovaním, zastavením, resp, státím vozidla pred stojiskom zberných nádob a na prístupovej komunikácii k stojisku, m) ukladať zberné nádoby na chodníku počas kalendárneho zberu, n) ukladať zberné nádoby mimo kalendárneho zberu na verejných priestranstvách. 5. Pôvodca KO je v zmysle 81, ods. 9 zákona povinný: a) nakladať alebo inak s nimi zaobchádzať v súlade so všeobecne záväzným nariadením obce, b) zapojiť sa do systému zberu KO v obci, c) užívať zberné nádoby zodpovedajúce systému zberu KO v obci, d) ukladať ZKO, oddelene zbierané zložky KO a DSO na účely ich zberu na miesta určené obcou a do zberných nádob zodpovedajúcich systému zberu KO v obci. Pôvodca KO je ďalej povinný: e) pred zberom odpadu zberné nádoby sprístupniť resp. umiestniť na dočasné stojisko, f) po zbere odpadu je každý povinný vrátiť zbernú nádobu bezodkladne na pôvodné miesto, pokiaľ toto nie je totožné so stojiskom, g) zabezpečiť pravidelné čistenie okolia zberných nádob, stojísk (v zimných mesiacoch aj od snehových zrážok, ľadu), resp. okamžité odstránenie vzniknutého znečistenia odpadom, tak aby stojisko zberných nádob bolo neustále čisté a zberné nádoby prístupné zberu KO, h) na komunikáciách, ktoré nie sú v majetku a správe obce, sprístupniť stojisko zberných nádob vozidlám zabezpečujúcim zber a prepravu odpadu, i) zberné nádoby mimo kalendárny zber umiestniť na svojich pozemkoch (za oplotením). 6. Držiteľ KO je povinný: Zabezpečiť odpad pred prístupom medveďa hnedého. Táto povinnosť sa vzťahuje na ZKO a biologicky rozložiteľný kuchynský a reštauračný odpad. Jedná sa o celé územie obce okrem zastavaného územia obce. Odpad pred prístupom medveďa hnedého sa zabezpečí tak, že - zberná nádoba na odpad sa umiestni do uzatvoreného priestoru, ktorý nie je voľne prístupný, - na zber odpadu sa použije uzamykateľná zberná nádoba alebo - na zber odpadu sa použije zberná nádoba, ktorej spôsob uzatvorenia znemožňuje prístup medveďovi hnedému k odpadu.
4 7. V zmysle 81, ods. 13 zákona vykonávať na území obce zber, vrátane mobilného zberu a prepravu KO, s výnimkou biologicky rozložiteľného kuchynského a reštauračného odpadu od prevádzkovateľa kuchyne môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov. Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy podľa prvej vety uzatvorenú aj zmluvu podľa 59, ods. 4 zákona s organizáciou zodpovednosti výrobcov, s ktorou obec uzavrela zmluvu podľa 59, ods. 2 zákona. III. časť Nakladanie so zmesovým komunálnym odpadom, drobným stavebným odpadom, spôsob zberu objemného odpadu a odpadu z domácností s obsahom škodlivých látok Čl Pre PO, FO - podnikateľov je na území obce zavedený množstvový systém zberu KO. Každá PO a FO - podnikateľ je povinná pred začatím činnosti požiadať obec o zabezpečenie zberu KO. Obec následne zabezpečí systém zberu a zneškodnenie KO z prevádzky PO a FO podnikateľa. 2. Pre FO je na území obce zavedený paušálne spoplatňovaný systém zberu KO. Každá FO, ktorá vlastní, užíva alebo je oprávnená užívať nehnuteľnosť na území obce, je povinná oznámiť túto skutočnosť na obec. Obec následne zabezpečí systém zberu a zneškodnenie KO pre FO. Čl. 4a Nakladanie so zmesovým komunálnym odpadom 1. Nakladanie so ZKO, počet zberných nádob na ZKO, ich umiestnenie a interval zberu je upravený tak, aby nedochádzalo k preplňovaniu nádob na ZKO. 2. Náklady na zbernú nádobu na ZKO znáša pôvodný pôvodca odpadu. 3. Obec pre FO určuje nádoby na zber ZKO a interval zberu nasledovne: a) rodinné domy: l, 120 l zberné nádoby s intervalom zberu 1 x za týždeň, b) bytové domy: l, 120 l, 1100 l zberné nádoby s intervalom zberu 1 x za týždeň, c) interval zberu ZKO pre FO podľa písmena a) a b) tohto ustanovenia môže byť v mimoriadnych prípadoch po dohode so zberovou spoločnosťou posilnený podľa potreby (napr. vianočné, veľkonočné sviatky a pod.). 4. Obec pre PO, FO podnikateľov určuje typy zberných nádob na zber KO a interval zberu nasledovne: l, 120 l zberné nádoby s intervalom zberu 1x za týždeň. 5. Nakladanie so ZKO z verejného priestranstva na území obce je zabezpečené prostredníctvom nádob (smetných košov) na ZKO rozmiestnených na území obce, prevažne na autobusových zastávkach, v parkoch, detských ihriskách a pod. Interval zberu ZKO je závislý od lokality a ročných období. Čl. 4b Nakladanie s drobným stavebným odpadom 1. Zber DSO sa uskutočňuje formou množstvového zberu. Výšku poplatku za množstvový zber DSO určí obec vo všeobecne záväznom nariadení. 2. Pôvodcovia DSO sú povinní DSO rozdeliť na jednotlivé zložky KO stavebné materiály, kovy, sklo, plasty, drevo a pod. 3. Stavebné materiály (zmesi betónu, tehál, obkladačiek, dlaždíc a pod.) sú pôvodcovia DSO povinní odovzdať v zbernom dvore v zmysle čl. 15 ods. 2 písm. c) tohto nariadenia.
5 4. S ostatnými zložkami komunálnych odpadov, ktoré boli vytriedené z DSO (najmä kovy, sklo, plasty a drevo), je pôvodca DSO povinný naložiť v zmysle IV. časti tohto nariadenia. 5. DSO - stavebné materiály (zmesi betónu, tehál, obkladačiek, dlaždíc, a pod.) je zakázané ukladať k nádobám na KO a do nádob na KO (z dôvodu ich preťaženia). 6. Obec má právo skontrolovať pôvod DSO na mieste, kde vznikol (napr. rodinný dom, bytový dom). Čl. 4c Nakladanie s objemným odpadom z domácností 1. Objemný odpad z domácností je KO, ktorý nie je možné pre jeho veľký rozmer alebo hmotnosť umiestniť v štandardných nádobách, alebo jeho množstvo presahuje ich objem. Medzi objemný odpad patrí nábytok, dvere, staré okná, nádoby, koberce, plechové rúry, sanitárne vybavenie (WC misa, umývadlo, vaňa) a pod. Medzi objemný odpad nepatrí elektroodpad (elektrospotrebiče), stavebný odpad, autobatérie, pneumatiky a pod. 2. Objemný odpad z domácností je možné odovzdať v zbernom dvore. 3. Ide výlučne o objemné odpady, ktoré sú súčasťou KO, a nie o odpady z podnikateľskej činnosti. Čl. 4d Nakladanie s odpadom s obsahom škodlivých látok z domácností 1. Jednotlivé zložky odpadu s obsahom škodlivých látok z domácností (nebezpečný odpad) sú ich držitelia povinní vytrieďovať z KO a zabezpečiť ich dočasné bezpečné zhromaždenie. 2. Odpad s obsahom škodlivých látok z domácností je zakázané: a) ukladať do zberných nádob alebo vedľa nich a na verejné priestranstvá, b) odovzdať iným subjektom ako ustanovuje toto nariadenie (napr. pouliční zberači a pod). 3. Obec zabezpečí 2 x do roka prepravu oddelene zbieraných zložiek KO z domácností s obsahom škodlivých látok na účely ich zhodnotenia alebo zneškodnenia prostredníctvom spoločnosti, s ktorou má obec uzatvorenú zmluvu. Patria sem: použité autobatérie a akumulátory, odpadové motorové oleje a mazacie oleje, rozpúšťadlá, staré farby, lepidlá, živice, laky, kyseliny, zásady, fotochemické látky, pesticídy a chemické prípravky na ošetrovanie rastlín a drevín, umelé hnojivá, detergenty (pracie a čistiace prostriedky), drevo obsahujúce nebezpečné látky, handry znečistené olejom, farbami, obaly znečistené nebezpečnými látkami, žiarivky a pod. 4. Obec má právo skontrolovať pôvod odpadu s obsahom škodlivín z domácností na mieste, kde vznikol (napr. rodinný dom, bytový dom). 5. Ide výlučne o odpady s obsahom škodlivín, ktoré sú súčasťou KO, a nie o odpady z podnikateľskej činnosti. IV. časť Triedený zber zložiek komunálnych odpadov Čl Triedený zber zložiek KO v obci sa týka nasledovných KO: a) elektroodpad z domácnosti, b) odpady z obalov a odpady z neobalových výrobkov zbieraných spolu s obalmi, c) použité prenosné batérie a akumulátory a automobilové batérie a akumulátory, d) veterinárne lieky a humánne lieky nespotrebované FO a zdravotnícke pomôcky, e) šatstvo a textílie z domácností, f) jedlé oleje a tuky z domácností, g) biologicky rozložiteľné odpady zo záhrad a parkov vrátane odpadu z cintorínov,
6 h) biologicky rozložiteľný kuchynský odpad okrem toho, ktorého pôvodcom je fyzická osoba podnikateľ a právnická osoba, ktorá prevádzkuje zariadenie spoločného stravovania. 2. Na triedený zber KO sú určené zberné nádoby v zmysle popisu triedeného zberu uvedeného v tomto nariadení. Náklady na zabezpečenie zberných nádob na triedený zber zložiek KO, pri ktorých sa uplatňuje rozšírená zodpovednosť výrobcov znáša príslušná OZV. 3. Náklady na zabezpečenie zberných nádob na triedený zber zložiek KO, pri ktorých sa neuplatňuje rozšírená zodpovednosť výrobcov, znáša obec a sú zahrnuté do miestneho poplatku za KO a DSO. Čl. 6 Nakladanie s elektroodpadom z domácností 1. Elektroodpad z domácností je držiteľ takéhoto odpadu povinný odovzdať: a) v zbernom dvore, b) prostredníctvom spätného zberu elektroodpadu distribútorovi elektrozariadení priamo v predajni elektrospotrebičov, c) osobe oprávnenej na zber elektroodpadu. Patria sem: žiarovky, žiarivky, svietidlá, televízory, rádiá, počítačová, kancelárska telekomunikačná technika, mobilné telefóny, videá, diskmany, digitálne hodinky, variče, ohrievače, kávovary, práčky, chladničky, elektromotory, ručné elektrické náradie, mobilné klimatizačné zariadenia a pod. 2. Elektroodpad je zakázané: a) ukladať do zberných nádob určených na KO, b) elektroodpad ukladať na verejné priestranstvá, resp. ku kontajnerom na KO, c) odovzdať iným subjektom ako ustanovuje toto nariadenie (napr. pouliční zberači a pod.). Čl. 7 Nakladanie s odpadmi z obalov a s odpadmi z neobalových výrobkov zbieraných spolu s obalmi 1. Toto ustanovenie upravuje podmienky triedeného zberu KO z papiera, plastov, skla a kovov (odpady z obalov a neobalových výrobkov), na ktoré sa uplatňuje rozšírená zodpovednosť výrobcov. 2. Obec má na nakladanie s odpadmi z obalov a neobalových výrobkov uzatvorenú zmluvu s OZV pre obaly a so zberovou spoločnosťou. 3. Odpady z papiera, plastov, skla a kovov je okrem zavedeného systému triedeného zberu KO na území obce možné odovzdať aj v zbernom dvore. Čl. 7a Odpady z papiera 1. Odpady z papiera sa v rámci triedeného zberu zbierajú prostredníctvom mobilného zberu oprávnenou osobu, s ktorou má obec uzatvorenú zmluvu. Patria sem: noviny, časopisy, zošity, knihy bez tvrdého obalu, listy, kancelársky papier, papierové vrecká, lepenka, papierové krabice, kartón, obálky, letáky, katalógy, telefónne zoznamy, plagáty, pohľadnice, zakladače, baliaci a krepový papier, papierový obal a pod. Nepatria sem: plastové obaly, viacvrstvové kombinované materiály (napr. tzv. tetrapakové obaly), voskovaný papier, papier s hliníkovou fóliou, obaly na mrazené potraviny, škatuľky od cigariet (s výnimkou kartónovej časti), silne znečistený či mastný papier, kopírovací papier a pod. 2. Krabice resp. obaly z papiera musia byť poskladané tak, aby sa zmenšil ich objem.
7 Čl. 7b Odpady z plastov 1. Odpady z plastov sa v rámci triedeného zberu zbierajú prostredníctvom 240 l, 1100 l nádob so žltým poklopom označených žltým štítkom s intervalom zberu min. 1 x mesačne. Zber odpadov zabezpečuje podľa harmonogramu zberu príslušná zberová spoločnosť. Patria sem: plastové obaly a plastové výrobky ako číre a farebné fólie, tašky, vrecká, vedrá a fľaštičky od kozmetických a čistiacich prípravkov, vrecká od mlieka, prepravky fliaš, fľaše od nápojov, sirupov, rastlinných olejov, obaly od sladkostí, tégliky od jogurtov a rôzne plastové nádobky a hračky, viacvrstvové kombinované materiály (napr. tzv. tetrapakové obaly), penový polystyrén, poháriky z automatov a iné plastové nádobky, vodoinštalačné a elektroinštalačné rúrky, konzervy z hotových jedál, paštét, potravy pre domáce zvieratá a z kompótov, obaly kozmetických výrobkov, hliníkový obal ako plechovky z nápojov ako pivo, džúsy a energetické nápoje, plastové okná a nábytok a pod. Nepatria sem: znečistené obaly chemikáliami a olejmi, hrubo znečistené plasty (zeminou, farbami), podlahové krytiny, guma, molitan a pod. 2. Obaly z plastov (napr. PET fľaše) musia byť stlačené a uložené do nádob na odpad tak, aby sa zmenšil ich objem a zaberali čo najmenej objemu nádoby. 3. Väčšie kusy plastového odpadu je potrebné odovzdať v zbernom dvore. Čl. 7c Odpady zo skla 1. Odpady zo skla sa v rámci triedeného zberu zbierajú prostredníctvom 1400 litrových nádob, tzv. zvonov zelenej farby označených zeleným štítkom s intervalom zberu min. 1 x mesačne. Zber odpadov zabezpečuje podľa harmonogramu zberu príslušná zberová spoločnosť. Patria sem: sklenené fľaše, nádoby, obaly a predmety zo skla, poháre, fľaštičky od kozmetiky bez kovových a plastových uzáverov, črepy, okenné sklo, sklo z okuliarov a pod. Nepatria sem: vrchnáky, korky, gumy, porcelán, keramika, zrkadlá, drôtované sklo, opaxid (dymové sklo), fľaše z umelej hmoty, časti uzáverov fliaš, žiarovky, žiarivky, obrazovky, silne znečistené sklo (zeminou, farbami, potravinami) a pod. 2. Väčšie kusy skleneného odpadu je potrebné odovzdať v zbernom dvore. Napr. okenné tabule. Čl. 7d Odpady z kovov 1. Odpady z kovov sa v rámci triedeného zberu zbierajú a odovzdávajú v zbernom dvore. Patria sem: kovové vrchnáky z fliaš a pohárov, kovové tuby od pást, kovové súčiastky, drôty a káble (bez bužírky), starý riad, kovový šrot, oceľ, farebné kovy, hliníkové viečko, hliníkový obal, kovové viečko, kovová rúrka, konzervy, oceľové plechovky, ventil, kovové obaly z potravín zbavené obsahu, hlavne konzervy z hotových jedál, paštét, potravy pre domáce zvieratá a z kompótov alebo plechovky z nápojov ako pivo, džúsy a energetické nápoje a pod. Konzervy a plechovky pred odovzdaním do nádoby je potrebné vypláchnuť, aby v nich nezostali zvyšky jedál a nápojov. Nepatria sem: kovy hrubo znečistené zvyškami jedla, farbami a rôznymi chemickými látkami a pod. Čl. 8 Nakladanie s použitými prenosnými batériami a akumulátormi a automobilovými batériami a akumulátormi 1. Použité prenosné BaA a automobilové BaA možno zbierať len oddelene od ostatných druhov odpadov s výnimkou prípadu, ak sú súčasťou elektroodpadu alebo starého vozidla, keď sa zbierajú spolu s týmto odpadom.
8 2. Držiteľ použitých BaA a automobilových BaA je povinný ich odovzdať: a) v zbernom dvore, b) v rámci režimu spätného zberu (výrobca a distribútor je povinný na svojich predajných miestach bezplatne zabezpečiť spätný zber), alebo na zbernom mieste použitých BaA a automobilových BaA, c) osobe oprávnenej na zber BaA. Patria sem: automobilové batérie. 3. Použité BaA je zakázané: a) ukladať do zberných nádob určených na KO, b) odovzdať iným subjektom ako ustanovuje toto nariadenie (napr. pouliční zberači a pod.). Čl. 9 Nakladanie s veterinárnymi liekmi a humánnymi liekmi nespotrebovanými fyzickými osobami a nakladanie so zdravotníckymi pomôckami 1. Držiteľ veterinárnych liekov a humánnych liekov nespotrebovaných FO je povinný odovzdať ich do verejných lekární, ktoré sú povinné ich zhromažďovať. 2. Je zakázané nespotrebované lieky zmiešavať s KO a ukladať k nádobám na KO a verejné priestranstvá. Čl. 10 Nakladanie s použitým šatstvom a textíliami z domácností 1. Použité šatstvo a textílie z domácností sa zbierajú prostredníctvom špeciálnych kontajnerov označených nápisom, na aký účel sú určené. Interval zvozu je min. 1 x mesačne. 2. Vhodné na zber sú: a) čisté a suché šatstvo a textílie(všetky druhy odevov, prikrývky, deky, posteľná bielizeň), b) topánky (topánky iba v pároch, nezničené), c) doplnky k oblečeniu (čiapky, šále a pod.), d) prípadne iné druhy textílií (nepatria sem netkané textílie, napr. používané v záhradníctve). Čl. 11 Nakladanie s jedlými olejmi a tukmi z domácností 1. Držiteľ jedlých olejov a tukov je povinný ich odovzdať donáškovým spôsobom v použitých PET fľašiach, podľa možností od oleja v zbernom dvore. 2. Je zakázané jedlé oleje a tuky zmiešavať s KO a ukladať k nádobám na KO. Čl. 12 Nakladanie s biologicky rozložiteľnými odpadmi zo záhrad a parkov vrátane odpadov z cintorínov BRO zo záhrad a parkov je okrem zavedeného systému zberu KO na území obce možné odovzdať v zbernom dvore. Patria sem: kvety, tráva, lístie, drevný odpad zo strihania a orezávania krovín a stromov (dĺžka max 1 m), vypletá burina, pozberové zvyšky z pestovania, zhnité ovocie a zelenina a pod. Nepatria sem: kuchynské odpady s výnimkou šupiek z ovocia a zeleniny, piliny, drevná štiepka, hobliny, drevný popol, uhynuté zvieratá, časti zvierat zabitých doma tzv. domáce zakáľačky, exkrementy spoločenských a hospodárskych zvierat a pod. Čl. 13 Nakladanie s biologicky rozložiteľným kuchynským odpadom z domácností Obec nezavádza a nezabezpečuje vykonávanie triedeného zberu KO pre biologicky rozložiteľný kuchynský odpad z domácnosti, a to z dôvodu, že je to pre obec ekonomicky
9 neúnosné, pretože náklady na nakladanie s týmto biologicky rozložiteľným kuchynským odpadom nemožno pokryť ani pri určení miestneho poplatku vo výške 50 % zo zákonom ustanovenej hornej hranice sadzby miestneho poplatku. Čl. 14 Nakladanie s biologicky rozložiteľným kuchynským odpadom a reštauračným odpadom od prevádzkovateľa kuchyne 1. Podľa 83, ods. 1 zákona prevádzkovateľ kuchyne zodpovedá za nakladanie s biologicky rozložiteľným kuchynským odpadom a reštauračným odpadom, ktorého je pôvodcom. 2. Podľa 83, ods. 2 zákona prevádzkovateľ kuchyne je povinný okrem povinností podľa 14 a 81 ods. 9 a 16 zákona zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom. 3. Náklady spojené so zberom, skladovaním, prepravou a spracovaním vrátane nákladov na zberné nádoby hradí prevádzkovateľ kuchyne (nie sú súčasťou miestneho poplatku). 4. Zber a zberné nádoby na biologicky rozložiteľný kuchynský a reštauračný odpad musia spĺňať požiadavky ustanovené v právnych predpisoch. 5. Prevádzkovateľ kuchyne musí primerane zabezpečiť skladovanie odpadu do doby odovzdania na jeho spracovanie tak, aby sa k obsahu kontajnera nedostali hlodavce a iné živočíchy a ani verejnosť. 6. Zberné nádoby musia byť umiestené v areáli prevádzkovateľa kuchyne. 7. Interval zberu musí zohľadňovať aj teploty prostredia (leto/zima), pričom v letnom období frekvencia zberu musí byť vyššia. Zber a zberné nádoby musia spĺňať požiadavky ustanovené v právnych predpisoch. 8. Ak prevádzkovateľ kuchyne nezabezpečuje zber, prepravu a ďalšie nakladanie sám, ale prostredníctvom tretieho subjektu, musí mať na tento účel s ním uzatvorenú zmluvu a zároveň musí ísť o subjekt, ktorý je oprávnený na nakladanie s týmto odpadom, pričom sa vyžaduje, aby tento subjekt spĺňal aj osobitné požiadavky stanovené v osobitnom právnom predpise. 9. Pri nakladaní s týmto odpadom je prevádzkovateľ kuchyne povinný postupovať v súlade s hierarchiou odpadového hospodárstva. 10. Biologicky rozložiteľný kuchynský a reštauračný odpad je zakázané: a) ukladať do nádob určených obcou na zber KO, b) kŕmiť zvieratá kuchynským a reštauračným odpadom, okrem kožušinových zvierat. Zákaz skrmovania sa vzťahuje aj na zvieratá v ZOO, zvieratá v útulkoch, na chovných staniciach atď., c) zbaviť sa použitých jedlých olejov a tukov vypúšťaním do kanalizácie. V. časť Prevádzkovanie zberného dvora Čl Zberný dvor v Pastovníku je umiestnený v oplotenom areáli. Je prevádzkovaný osobou, ktorá je zamestnancom obce. 2. FO, ktorá je poplatníkom v obci a preukáže sa dokladom totožnosti, môže na zbernom dvore odovzdať: a) bezplatne oddelene zbierané zložky KO - papier a lepenku, plasty, sklo a kovy, na ktoré sa uplatňuje rozšírená zodpovednosť výrobcov, a to v rozsahu triedeného zberu ustanovenom v tomto nariadení, b) v rámci miestneho poplatku za KO oddelene zbierané zložky KO objemný odpad, BRO zo záhrad a parkov, drevo bez obsahu škodlivých látok, jedlé oleje a tuky, šatstvo a textílie v rozsahu triedeného zberu ustanovenom v tomto nariadení. c) DSO, za ktorý sa platí miestny poplatok. Miestny poplatok za DSO sa uhradí v hotovosti po odvážení a odovzdaní DSO na zbernom dvore. Pôvodca DSO obdrží potvrdenie o úhrade od zamestnanca obce. Zber DSO sa uskutočňuje v rozsahu
10 ustanovenom v tomto nariadení. Pre zber DSO platí ustanovenie 4b ods. 1 tohto nariadenia. 3. Z dôvodu, že obec nezodpovedá za nakladanie s odpadovými pneumatikami, zberný dvor nie je oprávnený odoberať odpadové pneumatiky, nakoľko konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík. VI. časť Spôsob nahlasovania nezákonne umiestneného odpadu Čl Oznámiť umiestnenie odpadu na nehnuteľnosti nachádzajúcej sa v katastrálnom území obce, ktoré je v rozpore so zákonom môže akákoľvek FO alebo PO Okresnému úradu v Liptovskom Mikuláši Obci Bobrovec nasledovným spôsobom: a) ústne v čase úradných hodín, b) písomne na adresu sídla Obce Bobrovec, c) elektronickou poštou na adresu d) na telefónnom čísle 044/ Vlastník, správca alebo nájomca nehnuteľnosti je povinný v zmysle 15, ods. 2 zákona bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť orgánu uvedenému v odseku 1. VII. časť Kontrola Čl Vykonávať kontrolu dodržiavania tohto nariadenia sú oprávnení starosta obce, poslanci obce, obecná polícia, hlavný kontrolór. VIII. Záverečná časť Čl Zrušuje sa Všeobecné záväzné nariadenie Obce Bobrovec č. 4/2016 o nakladaní s komunálnym odpadom na území Obce Bobrovec. 2. Toto nariadenie bolo schválené uznesením Obecného zastupiteľstva v Bobrovci č. 46/2017 zo dňa a nadobúda účinnosť Ing. Ladislav Sedlák, PhD. starosta obce